projecte-aina/catalan_government_crawling huggingface dataset:
Els projectes del Pla estan repartits en sis reptes diferents que han mostrat graus de compliment diversos: coneixement (45 %), sensibilització (78 %), prevenció en origen (59 %), aprofitament (55 %), governança (56 %) i normativa (55 %).
La gran majoria de projectes, un 91 %, preveuen tenir continuïtat durant el 2020.
Alguns dels projectes han pogut quantificar els seus èxits amb xifres com ara: 29.500 alumnes sensibilitzats amb accions impulsades en l'àmbit escolar o 14,5 milions de quilos d'aliments aprofitats.
Dos dels 145 projectes quedaran descartats degut a la seva inviabilitat, però se n'afegeixen cinc de nous, així que a l'inici de 2020 el Pla comptarà amb un total de 148 projectes.
La 6a reunió de socis europeus, a la ciutat de Poznan, a Polònia, ha acollit aquest mes la 6a trobada dels responsables de totes les regions integrants del projecte ECOWASTE4FOOD, on s'ha presentat l'estat d'implementació de cadascun dels plans d'acció.
S'ha fet especial èmfasi en la influència en les polítiques públiques.
En el cas de Catalunya, aquesta possibilitat es materialitza en l'Avantprojecte de llei de reducció del malbaratament alimentari, que es preveu que s'aprovi durant el 2020; la Llei de prevenció i gestió de residus i d'ús eficient dels recursos, que es troba en procés de redacció; el Pla estratègic de l'alimentació de Catalunya (PEAC) i el nomenament de Barcelona com a Capital Mundial per a l'Alimentació Sostenible el 2021 i l'Estratègia Alimentària Metropolitana (EAM).
El Pla s'ha elaborat en el marc del projecte ECOWASTE4FOOD, "Suport a la innovació ecològica per reduir el malbaratament alimentari i promoció d'una economia eficient en el consum de recursos", un projecte europeu Interreg de quatre anys de durada (2017–2020).
Els dos primers anys del projecte han servit perquè totes les regions participants intercanviessin bones pràctiques i debatessin sobre diferents opcions de reducció del malbaratament.
Aquest coneixement ha donat com a resultat un pla d'acció fet a mida per a cadascuna de les regions.
A l'Ecowaste4food, hi participen autoritats locals i regionals de set països europeus: Catalunya, a través de l'Agència de Residus de Catalunya (ARC); Région Sud (França); Devon County (Regne Unit), Wielkopolska (Polònia), Ferrara (Itàlia), Macedonia Occidental (Grècia) i Ostrobothnia del Sud (Finlàndia).
El projecte vol fer front a la pèrdua recurrent d'aliments que no es consumeixen i, alhora, demostrar que els residus d'aliments poden gestionar-se per contribuir a una economia eficient i respectuosa amb el medi ambient.
Ecowaste4food se centra en el nexe entre seguretat alimentària, eficiència de recursos, economia circular i governabilitat territorial, i els seus resultats aportaran informació per al debat de les prioritats futures del Fons Europeu de Desenvolupament Regional (FEDER).
Redactat de la noticia: Marga Torre
Per saber-ne més: Elena Bagaria
Va comptar amb 30 participants, experts en tecnologia blockchain, desenvolupadors UX/UI i programadors, distribuïts en nou equips, per a un Blockchain Challenge, amb l'objectiu de fer noves propostes per a un sistema de seguiment, monitoratge i incentivació de la recollida selectiva de residus municipals.
Els equips Blockchain en CAT i Aquarelle van ser els guanyadors del repte:
disposar d'un sistema de seguiment i monitoratge basat en tecnologia blockchain perquè cada ciutadà i cada activitat econòmica que produeix residus municipals pugui conèixer l'impacte directe del seu comportament vers la recollida selectiva.
En finalitzar la hackató, cada equip participant va exposar el seu treball al jurat de la competició, format per representants de les dues entitats organitzadores i experts en tecnologies blockchain, que van triar les dues millors solucions al repte plantejat.
En aquest sentit, l'equip guanyador, que va obtenir un premi de 4.000 euros, va presentar una solució que dona resposta al repte de la hackató a través d'una bona combinació entre desenvolupament tecnològic, funcionalitats i experiència d'usuari.
Per la seva banda, el segon equip guanyador, premiat amb 2.000 euros, va fer una proposta innovadora que permet explotar el potencial de la tecnologia blockchain i generar un futur mercat de drets d'emissions adaptat als residus.
El Blockchain Challenge s'emmarca en l'Estratègia Blockchain de Catalunya que impulsa el Govern per situar Catalunya com a país capdavanter en l'ús i el desenvolupament de les tecnologies de cadena de blocs (blockchain) i de registre distribuït (DLT) i pol d'innovació, lideratge i atracció de talent, inversió i empreses en aquest àmbit.
Valorització de residus no aprofitables com a subproductes, Valorització de materials, Optimització dels processos de tractament de residus, Mitigació, Sistemes avançats de previsió i Serveis basats en la localització
L'Ecocalculadora calcula automàticament les emissions de CO 2 que s'eviten, la millora de la qualitat de l'aire, l'optimització del consum d'energia, l'estalvi econòmic que es genera, la reducció de la congestió viària i la disminució de la sinistralitat, segons cada itinerari.
Ferrocarrils de la Generalitat de Catalunya (FGC) incorpora des del passat setembre l'Ecocalculadora en el cercador d'horaris del seu web corporatiu ( www.fgc.cat ) i de la seva app.
La nova eina permet conèixer ràpidament l'impacte mediambiental dels desplaçaments i la comparativa entre fer-ho amb el servei d'FGC o amb vehicle privat.
Segons l'itinerari de cada usuari, l'Ecocalculadora calcula automàticament les emissions de CO 2, la contribució en la millora de la qualitat de l'aire, la optimització del consum d'energia, l'estalvi econòmic que es genera, la reducció de la congestió viària i la disminució de la sinistralitat.
Com es pot veure a la figura, en seleccionar un trajecte es mostra al final el càlcul de les emissions.
Per a FGC, l'ús del transport públic és un eina eficaç per impulsar la mobilitat sostenible i apostar per uns desplaçaments més eficients, segurs, equitatius, competitius, tranquils i saludables, amb un consum d'energia i un nivell d'emissions per persona molt més reduït.
Les dades que proporciona l'Ecocalculadora ajuden a concretar i a fer més visibles als usuaris els beneficis reals de l'ús del transport púbic.
Si bé actualment la societat està cada cop més conscienciada del problema que suposa el canvi climàtic i de la necessitat de millorar la qualitat de l'aire, amb aquesta nova eina s'impulsa aquest canvi de comportament vers a l'ús del transport públic.
Ferrocarrils de la Generalitat de Catalunya vol ser capdavantera en l'acció empresarial responsable i sostenible, conceptes compatibles amb l'eficiència en la gestió i la qualitat del servei.
Això es tradueix, entre d'altres accions, en el fet que des del 2019 tota l'energia elèctrica subministrada a la xarxa d'FGC prové de fonts renovables, és a dir, el 100% de l'energia d'FGC és energia verda.
Aquest any es preveu que el 25% del subministrament provindrà d'energia solar i al 2021 s'arribarà al 50%.
D'aquesta manera, el servei i l'activitat d'FGC contribueixen a la lluita contra el canvi climàtic i a la millora de la qualitat de l'aire, facilitant i posant a l'abast dels ciutadans una oferta de transport públic eficient i responsable, que redueix l'impacte sobre el benestar de les persones i millora la qualitat de l'entorn urbà i el medi ambient.
Així, FGC es posiciona com a agent tractor del canvi del model energètic a Catalunya vers una energia verda i reforça els aspectes de salut vinculats a la mobilitat en transport públic i la pràctica del lleure de muntanya.
Redactat de la noticia: Jordi Carrera
Per saber-ne més: Jordi Carrera
Orientació a l'usuari, Serveis basats en la localització, Mitigació, Adaptació i Aplicacions de les xarxes socials
Al butlletí 29 publicat al desembre del 2018, informàvem del projecte SHERPA( SH ared Knowledge for E nergy R enovation in Buildings by P ublic A dministrations), una metodologia dissenyada per dur a terme la renovació energètica dels edificis públics de vuit regions de l'espai Mediterrani, concretament Catalunya, València, Emilia Romanya, Lazio, Abruzzo, Gozo, Dunea, Creta i les regions mediterrànies de França.
El Departament de Territori i Sostenibilitat hi participava com a líder d'aquest projecte finançat pel programa europeu MED de cooperació interregional.
Doncs bé, després de tres anys de treball col·laboratiu entre les vuit regions implicades, per tal de millorar l'eficiència energètica dels edificis públics, el projecte va finalitzar el passat mes de gener.
Ara és el moment de recapitular i extreure conclusions de les fites aconseguides i de fer el full de ruta de cara el futur.
El projecte SHERPA ha desenvolupat 165 projectes de renovació energètica d'edificis tant a nivell regional com local.
Aquests projectes s'han dut a terme a partir del model desenvolupat per quatre grups de treball, cadascun d'ells focalitzat en els següents aspectes: governança, informació, formació i finançament.
De manera resumida, aquest ha estat el desenvolupament del projecte:
Ara, amb la finalització de les dues fases del projecte, la fase de test i la de capitalització, els seus partners treballen en el MED ERB Joint Action Plan (MED ERB JAP), un marc de treball comú on es recullen estratègies integrades per a la renovació energètica dels edificis públics de l'àrea mediterrània.
El MED ERB JAP s'ha anat construint en base a la capitalització d'experiències comunes, la implementació d'eines i metodologies(basades en el treball i els resultats de SHERPA, i d'altres projectes i iniciatives europees com el projecte Interreg MED Efficient Buildings and Renewables Energies Communities), i la definició d'un pla integrat d'inversió en la renovació energètica dels edificis.
El MED ERB JAP es difondrà el més àmpliament possible per tal d'arribar a nous partidaris disposats a fomentar la cooperació amb altres administracions, actors privats, organitzacions nacionals i internacionals, i noves accions concretes relacionades amb la renovació energètica als edificis.
Durant la darrera fase de la implementació del projecte SHERPA, es va replicar la metodologia definida per al desenvolupament de projectes de renovació d'energia per a edificis regionals en edificis locals.
Els implementadors que es van beneficiar de la metodologia SHERPA van ser majoritàriament observadors que van seguir el projecte des del principi i van participar, entre d'altres, en els tallers de capitalització regional organitzats a cada àrea pilot (Emilia Romagna, Lazio, Abruços, Catalunya, Gozo, Dunea, València, Creta).
Edificació.sostenibilitat, Mitigació
El projecte Houseful: Solucions i serveis circulars innovadors per al sector de l'habitatge.
El passat dia 9 de març del 2020, va tenir lloc el primer dels 12 tallers de co-creació del projecte Houseful (Publicat al butlletí B el 04/10/2019), organitzat per l'Agència de l'Habitatge de Catalunya (AHC), i que es va desenvolupar a la seu del Departament de Territori i Sostenibilitat de la Generalitat de Catalunya.
El taller va ser dinamitzat pel soci del projecte WE&B i va comptar amb la participació d'altres socis del Houseful: LEITAT, Aiguasol, ITEC i Housing Europe.
Aquest primer taller es va enfocar en dos objectius principals:
El taller es va desenvolupar en tres seccions:
Posteriorment a la presentació del projecte general per part de l'AHC, LEITAT va introduir les solucions tècniques a instaurar a l'edifici Demostratiu 1 "El Bloc dels Mestres", propietat de l'AHC i ubicat a Sabadell, previ a la explicació per part de WE&B del funcionament del taller.
Es va realitzar una dinàmica de grup dividint els assistents en 4 grups composats cada un per diferents perfils.
Es van assolir els dos objectius del taller exposats prèviament a cada un dels grups creats.
Es va finalitzar donant una guia per als següents passos a realitzar per a la continuació de la co-creació d'aquestes solucions.
La participació al taller ha estat un èxit ja que ha comptat amb una gran representació d'entitats, administracions públiques dedicades a la construcció i/o gestió d'habitatge social, cooperatives d'habitatge, ajuntaments, consells comarcals, agències públiques d'energia i empreses privades dedicades a l'eficiència energètica i a l'economia circular.
El projecte Houseful està subvencionat per la Unió Europea sota el programa de recerca i innovació Horizon2020 amb número de GA 776708.
Sostenibilitat, Valorització de residus no aprofitables com a subproductes, Recollida i tractament de residus, Mitigació, Mecanismes de transferència del coneixement de la recerca i la innovació
Direcció de projecte: Centre d'Estudis Avançats de Blanes (CEAB) del Consell Superior d'Investigacions Científiques (CSIC).
Altres participants: Diputació de LLeida, Universitat de Barcelona, el Conselh Generau d'Aran, el Departament de Agricultura, Ganadería, Pesca, Alimentació y Medi Natural de la Generalitat de Catalunya, y les empreses Forestal Catalana i Sorelló Estudis al Medi Aquàtic.
Període: Gener 2014 a Desembre 2019
LimnoPirineus és un projecte LIFE + Natura destinat a la millora de l'estat de conservació d'espècies i hàbitats aquàtics d'interès europeu de l'alta muntanya dels Pirineus.
En el marc d'aquest projecte es fan accions de conservació al Parc Nacional d'Aigüestortes i Estany de Sant Maurici, el Parc Natural de l'Alt Pirineu i a l' Estanho de Vilac situat a la Vall d'Aran.
Entre els hàbitats d'interès objectiu hi ha certs tipus de molleres, les fonts d'aigües riques en calci, els rius i els estanys.
Les espècies objectiu són la planta aquàtica Luronium natans, alguns amfibis com la granota roja ( Rana temporaria ), el tòtil ( Alytes obstetricans ) i el tritó pirinenc ( Calotriton asper ), a més del cavilat ( Cottus hispaniolensis ) que és un peix endèmic dels Pirineus Centrals.
També hi ha alguns mamífers que s'alimenten en el medi aquàtic, com ara l'almesquera ( Galemys pyrenaicus ), la llúdriga comuna ( Lutra lutra ), i dues espècies de ratpenats, el de ferradura petit ( Rhinolophus hipposideros ) i l'orellut alpí ( Plecotus macrobullaris ).
Les Accions de conservació del projecte són les següents:
- Restauració de l'estat natural d'alguns estanys a través de l'eliminació i control d'espècies al·lòctones de peixos, la qual cosa permetrà la recuperació de les espècies autòctones.
- Repoblació de granota roja, tòtil i tritó pirinenc mitjançant translocacions d'individus en alguns estanys restaurats.
- Millora de les poblacions del cavilat a través de translocacions d'individus.
- Restauració del cabal natural a certes molleres afectades per modificacions hidrològiques.
- Restauració de molleres degradades mitjançant la replantació d'espècies típiques d'aquests ambients (molses del gènere Sphagnum i tofes de Carex ).
- Millora de la qualitat de molleres sotmeses a una forta pressió turística mitjançant la construcció de plataformes elevades.
- Millora de l'estat de conservació de fonts riques en calci, d'estanys eutròfics naturals i de la planta aquàtica Luronium natans amb la construcció d'abeuradors.
Les accions del projecte inclouen tant l'elaboració de protocols d'avaluació i plans de conservació com l'execució d'accions concretes de conservació per a la correcta gestió de les espècies i dels hàbitats naturals d'interès comunitari europeu.
Millorar l'estat de conservació d'espècies i hàbitats aquàtics d'interès europeu de l'alta muntanya dels Pirineus.
Planificar la gestió en funció dels resultats d'estudis científics.
S'aporta informació verificada experimentalment sobre els resultats de la gestió i es preveu realitzar una gestió adaptativa en funció dels resultats obtinguts.
Coordinació de l'activitat: LPO, Ligue de Protection des Oiseaux
Altres participants: Direcció General de Polítiques Ambientals i Medi Natural
Període: Gener 2018 - Desembre 2020
Aquest és un projecte de valorització del patrimoni pirinenc i de cooperació de la xarxa Educació Pirineus Vius (EPV, integrada per 60 entitats d'educació ambiental).
Es nodreix de fons europeus Interreg POCTEFA i és coordinada per les sis entitats sòcies (Generalitat de Catalunya, Fundació Catalunya Pedrera, SEO/Birdlife, GAN-NIK, IEA, LPO) que representen la resta de membres de la xarxa EPV.
Educar i sensibilitzar a través d'una exposició itinerant.
Aquesta exposició s'ubicarà en una estructura mòbil anomenada Piribús, que itinerarà durant dos anys per 30 punts diferents del Pirineu (10 en territori català).
Es preveu que l'etapa catalana començarà el novembre de 2018 i completarà 10 etapes de 15 dies cada una.
Valorar els diferents llocs del Pirineu, creant una aplicació mòbil i una web, única per a tot el massís, que valoritzarà els llocs, geolocalitzarà els itineraris d'interpretació i les activitats que es duen a terme.
Creació d'una plataforma MOOC de continguts i cursos on- line relacionats amb l'educació en els valors patrimonials i naturals dels Pirineus.
Establir vincles entre els professionals de la valorització del patrimoni i l'educació ambiental en dos seminaris d'intercanvi, sessions de co-formació i un comitè de seguiment del projecte Natura, Cultura, Turisme.
Promoure dinàmiques transfrontereres per obtenir resultats que les organitzacions de manera individual no podrien.
Aprofitar l'experiència de les 60 entitats i proposar orientacions estratègiques de la serralada per a una valorització del patrimoni dels Pirineus i en el seu ús sostenible.
- Sensibilitzar a través d'una exposició itinerant.
- Donar valor al patrimoni mitjançant la innovació, creant una aplicació mòbil, única per a tota la serralada, que valoritzarà els llocs, geolocalitzarà els itineraris d'interpretació i les activitats.
- Establir vincles entre les persones vinculades professionalment a la valorització del patrimoni i l'educació ambiental mitjançant dos seminaris d'intercanvi, sessions de co-formació i un comitè de seguiment del projecte Naturalesa, Cultura, Turisme.
- Promoure dinàmiques transfrontereres per obtenir resultats que les entitats, de manera individual, no podrien aconseguir.
- Aprofitar l'experiència de les 65 estructures de la Xarxa EPV i proposar orientacions estratègiques d per a una valorització sostenible del patrimoni dels Pirineus.
Generar xarxa entre entitats de diferents regions que treballen l'educació ambiental.
Generar coneixement des del món local sobre els valors del territori des d'una perspectiva global.
Utilitzar un format de sensibilització innovador en un autobús itinerant que recorri els Pirineus de punta a punta.
La xarxa Educació Pirineus Vius és la primera vegada que executa un projecte integral tan ampli i ambiciós.
No s'ha realitzat mai una exposició d'aquestes característiques als Pirineus.
Coordinació de l'activitat: Departament de Territori i Sostenibilitat
Altres participants: Institut Valencià de l'Edificació.
IVE (Espanya), Centre Internacional de Mètodes Numèrics en Enginyeria.
CIMNE, Comissió Inter-Mediterrània.
CIM-Conferència de Regions Perifèriques Marítimes.
CRPM (França), Amorce (França), Regió del Laci (Itàlia), Regió de l'Emília-Romanya (Itàlia), Regió dels Abruços (Itàlia), Eco-Gozo Agency (Malta), Agència DUNEA (Croàcia), Centre for Renewable Energy Sources & Saving (Centre per les fonts d'energia renovable i l'estalvi)(Grècia), Regió de Creta (Grècia)
Descripció: El projecte impulsa la renovació energètica dels edificis que utilitzen les administracions públiques de la zona del Mediterrani, millorant aspectes de la presa de decisions efectives en la planificació d'accions d'eficiència energètica.
Els projectes de renovació energètica d'edificis públics suposaran un 25% d'estalvi d'energia i un 25% d'estalvi d'inversions.
El projecte SHERPA és l'extensió del projecte MARIE, del que hereta els seus actius i línies bàsiques.
Està finançat pel programa MED de cooperació interregional.
El projecte ha desenvolupat un model holístic transnacional i participatiu basat en els quatre elements clau en les estratègies de renovació energètica d'edificis (REE): governança, informació, sensibilització i formació, i finançament.
Aquest projecte suposa una nova metodologia per a la renovació energètica dels edificis públics basada en la millora de la presa de decisions en aquest àmbit que no s'havia implantat anteriorment en cap de les administracions públiques que participen en el projecte.
Objectius: Reforçar les capacitats de les administracions públiques a nivell regional i subregional en els territoris del Mediterrani per millorar l'eficiència energètica dels edificis i disminuir el CO2, i facilitar la preparació i la cerca de finançament dels projectes de renovació energètica d'edificis utilitzats per les administracions públiques.
- Un full de ruta per preparar i implementar estratègies regionals de rehabilitació energètica d'edificis(REE).
– 8 estratègies regionals de REE, que donaran suport i integraran la implementació dels plans d'acció per a l'energia sostenible (PAES).
– Un sistema d'informació compartit.
– Una estratègia de sensibilització pública, que inclourà la planificació i implementació de formació específica en REE (6 cursos, seguint una metodologia basada en l'aprenentatge pràctic).
– Una combinació innovadora i una optimització dels models financers per a la REE.
– Un pla d'acció conjunt per a l'àrea MED, que integrarà tots els projectes de REE generats mitjançant el projecte SHERPA.
– Un fòrum, en línia, de capitalització.
– 4 conjunts d'eines per la capitalització dels processos de REE en edificis públics.
– 100 projectes de renovació energètica d'edificis públics, de propietat o ús d'autoritats regionals.
– 100 projectes de renovació energètica d'edificis públics, de propietat o ús d'autoritats locals.